**РАЙОННА ИЗБИРАТЕЛНА КОМИСИЯ 04-ВЕЛИКО ТЪРНОВО ЗА ИЗБОРИТЕ ЗА НАРОДНИ ПРЕДСТАВИТЕЛИ НА 02 ОКТОМВРИ 2022 г.**

**П Р О Т О К О Л № 19**

 Днес, 02.10.2022 г. – 11.00 ч. Районна избирателна комисия - Велико Търново се събра на редовно заседание в състав:

 Председател: Николай Красимиров Илиев

 Зам.-председател:

 Цветомира Райнова Йорданова-Атанасова

 Секретар: Диана Филипова Петрова

 Членове:

1. Ирена Петкова Стасинопулу
2. Малина Иванова Николова-Янчева
3. Сева Тони Памукчиева
4. Десислава Стефанова Йонкова
5. Григор Иванов Григоров

 Комисията има необходимия кворум за вземане на решения. Председателят предложи на присъстващите членове на комисията заседанието да се проведе при следния дневен ред, а именно:

1. *Преустановяване на машинното гласуване на основание чл.269 от ИК и преминаване към хартиени бюлетини;*
2. *Разни.*

 Комисията единодушно прие така предложения дневен ред. Пристъпи се към разглеждане на точките от приетия дневен ред.

 Председателят на комисията предложи за гласуване следния проект на решение:

**„РЕШЕНИЕ**

**№ 327**

**гр. Велико Търново, 02.10.2022г.**

ОТНОСНО: Преустановяване на машинното гласуване на основание чл.269 от ИК и преминаване към хартиени бюлетини в секция № 040600061 в общ. Горна Оряховица.

В РИК Велико Търново е получен Констативен протокол за наличие на предпоставки по чл.269 ИК, заведен под вх. № 496/02.10.2022г. по входящия регистър на РИК, с който се констатира, че специализираното устройство за машинно гласуване е повредено. Техникът на „Сиела Норма“ АД  е констатирал, че проблемът не може да бъде отстранен поради следните причини: машината не разчита картите за гласуване и картите на СИК.

С Решение № 170/26.09.2022г. на РИК – Велико Търново, изменено с Решение № 204/28.09.2022г. на РИК – Велико Търново, е определен реда за получаване на формуляр на секционен протокол - (Приложение № 83 – НС - хм) и формуляр секционен протокол - (Приложение № 84 –НС - кр) от СИК на територията на област Велико Търново в хипотезите на Част IV т. 2 от Методическите указания на ЦИК.

РИК Велико Търново констатира, че в секция № 040600061 са налице предпоставките, визирани в чл.269 от ИК, а именно: поради непреодолими обстоятелства машинното гласуване е невъзможно - машината за гласуване е преустановила работа и гласуването следва да продължи на хартиени бюлетини. РИК Велико Търново е уведомила незабавно ЦИК София за проблема. Получено е съгласие за преминаване към гласуване с хартиени бюлетини.

Предвид горното, на основание Методически указания на ЦИК по прилагане на Изборния кодекс за секционните избирателни комисии в страната за изборите за народни представители на 02.10.2022г. при гласуване със специализирани устройства за машинно гласуване, приети с Решение № 1425 – НС от 15 септември 2022г., Районната избирателна комисия в Четвърти изборен район – Великотърновски

**Р Е Ш И:**

1. В СИК № 040600061 в общ. Горна Оряховица се преустановява машинното гласуване на основание чл.269 от ИК и се преминава към гласуване с хартиени бюлетини.
2. Община Горна Оряховица, чрез определеното от нея длъжностно лице от общинската администрация, да приеме от СИК № 040600061 формуляри от секционни протоколи (Приложение № 82-НС-м, както и Приложение 9-НС към Методическите указания) и да предаде на председателя на СИК формуляри от секционни протоколи (Приложение № 83-НС-хм) и формуляри от секционни протоколи (Приложение № 84-НС-кр). Предаването на протокола се документира в протокол за предаване и приемане на изборните книжа и материали на СИК (Приложение № 72-НС).

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.**“**

Комисията гласува, както следва:

 Председател: Николай Красимиров Илиев – за

 Зам.-председател:

 Цветомира Райнова Йорданова-Атанасова – за

 Секретар: Диана Филипова Петрова – за

 Членове:

1. Ирена Петкова Стасинопулу - за
2. Малина Иванова Николова-Янчева - за
3. Сева Тони Памукчиева - за
4. Десислава Стефанова Йонкова - за
5. Григор Иванов Григоров - за

Решението беше взето в 11.05 ч.

Председателят закри заседанието в 11.15 ч.

 **Председател:**

 / Николай Илиев /

**Секретар:**

/ Диана Петрова /